בעקבות אלפונסינה
אולי אם אלך אל הים, אלפונסין; אולי אז תזכור, אולי אז תשמע; אולי אם אלך אל הים, אלפונסין; אולי אז תבין, אז תדע עד כמה; חיי מעולם לא נקפו "משום מה"; חיי כל שעה שאלו – עבור מה; ופתאום, אלפונסין, אין עבור ואין מה; ופתאום, אלפונסין, פי תהום ושממה; אני לא אלך אל הים, אלפונסין; רגלי כבדו מדרך אין לה חזרה; הן גם באפלה הסכינו בלא מנורה; לצאת מכל בור, מתוך כל מנהרה; הגלים את גופי לא יכסו; הדגים את בשרי לא יאכלו; הכאב לא יטבע במצולות; הכאב רק ימשיך לחלחל בחולות; לחלחל בחולות של חופי; לכרסם ככריש בעורקי; שחרב בם הדם, שיבש בם השיר; בנות הים לא ישירו קינה; דג זהב וכוכב לא ירצדו לראשי; רק חיוך מול פני ינצנץ, ותמונה; וקולך יקונן בי שיר; ואם לא אלך אל הים...; 